open-index/open-wikipedia-markdown huggingface dataset:
Πάβεου Ταρνόφσκι

Ο **Πάβεου Ταρνόφσκι** (γενν. 3 Απριλίου 1994 στην Γκντίνια) είναι Πολωνός αθλητής της ιστιοπλοΐας. Συμμετέχει στην ιστιοσανίδα RS:X. Είναι ο γιος του Γιάτσεκ Ταρνόφσκι (πολιτικός) και της Μόνικας Βανίκα. Έχει κατακτήσει πολλά μετάλλια σε Ευρωπαϊκά και Παγκόσμια Πρωταθλήματα, σε όλα τα επίπεδα. Τον Αύγουστο του 2018 πήρε την πρόκριση για τους Ολυμπιακούς Αγώνες 2020.

## Παραπομπές


Κατηγορία:Αθλητές της ιστιοπλοΐας
Κατηγορία:Πολωνοί αθλητές
Κατηγορία:Αθλητές στους Θερινούς Ολυμπιακούς Αγώνες 2024
Αρχοντική Ρεθύμνου

Η **Αρχοντική** (παλαιότερη ονομασία: *Αρκούδαινα*) είναι χωριό και έδρα ομώνυμης κοινότητας του Δήμου Ρεθύμνης στην Περιφερειακή Ενότητα Ρεθύμνης της Κρήτης.

## Γεωγραφικά - Ιστορικά στοιχεία
Η Αρχοντική βρίσκεται ανατολικά του ποταμού Μουσέλα, σε απόσταση περίπου 22 χλμ. Δ.-ΝΔ. από το Ρέθυμνο και σε ύψος 180 μ., στα σύνορα με τον νομό Χανίων. Η παλιά ονομασία της είναι Αρκούδαινα, όνομα που προήλθε από την Αρκουδοθεά Αρτέμιδα, που λάτρευαν στον Εύξεινο Πόντο και η λατρεία της οποίας μεταφέρθηκε στο δυτικό Ρέθυμνο, είναι ένα παραδοσιακό χωριό με κτίσματα σπάνιας αρχιτεκτονικής που χτίστηκαν επί Ενετοκρατίας.

Το 1823 στην Αρκούδαινα έγινε η Γενική Συνέλευση μετά από πρόσκληση του αρμοστή Κρήτης Μανόλη Τομπάξη, με την παρουσία 45 πληρεξουσίων της Κρήτης, με σκοπό να ψηφίσουν νέο πολίτευμα, για την ανασυγκρότηση της Κρήτης. Στις 19 Αυγούστου 1828 οι Τούρκοι της Ρεθύμνης για να εκδικηθούν το θάνατο του Αγριολίδη της Μεσαράς, ήρθαν αιφνιδιαστικά κυκλώνοντας το επαναστατικό χωριό και έβγαλαν από την εκκλησία της Παναγίας την ώρα της θείας λειτουργίας, 90 άοπλους Χριστιανούς Αρχοντικιανούς και τον παπά τους και τους έσφαξαν. Το 1865 μετονομάστηκε σε Αρχοντική, για να υπενθυμίζει όλους τους επαναστάτες που συμμετείχαν στους αγώνες εναντίον των κατακτητών για την ελευθερία της Κρήτης. Η Αρχοντική είναι γνωστή από τα Ενετικά χρόνια, ενώ το χωριό κάηκε ολοσχερώς από τους Τούρκους το 1866.

Η Αρχοντική σήμερα, είναι είναι χωριό του  Μητροπολιτικού Δήμου Ρεθύμνου, το οποίο πριν τις συγχωνεύσεις που επέφερε ο "ΚΑΛΛΙΚΡΑΤΗΣ", ανήκε στο Δήμο Λαππαίων. Συγκαταλέγεται ανάμεσα στους παραδοσιακούς οικισμούς του νομού Ρεθύμνου χαρακτηρισμένος με προεδρικό διάταγμα την 9-8-1995. Ολόκληρος ο οικισμός αποτελεί ιστορικό διατηρητέο μνημείο, με ακτίνα προστασίας 1 χλμ. από τα ορατά όριά του. Σώζει σε καλή κατάσταση πολλά κτήρια χαρακτηριστικά της Ενετοκρατίας, με την ιδιαίτερη αρχιτεκτονική τους φυσιογνωμία, πλήθος από χαρακτηριστικές σκάλες, ελικοειδείς δρόμους, λοτζέτες κλπ. Εδώ υπάρχουν οι εκκλησίες της Γέννησης της Θεοτόκου, που είχε μετατραπεί σε τζαμί επί Τουρκοκρατίας, η παλιά ενετική εκκλησία του Αγίου Γεωργίου, ο ναός του Αγίου Πνεύματος, ο Άγιος Ιωάννης ο Πρόδρομος, και το ξωκλήσι της Μεταμόρφωσης. 

## Αρχοντικιανοί
* Σταγάκης Μανώλης: κατασκευαστής της λύρας
* Μοράκης Μανούσος: καπετάνιος Εθνικής Αντίστασης.
* Γκαγκαουδάκης Ι. Νίκος: ποιητής

## Διοικητικά - Πληθυσμιακά στοιχεία
Δείτε *[[Κοινότητα Αρχοντικής]]*

Ως οικισμός αναφέρεται επίσημα, με τηνπαλιά ονομασία της Αρκούδαινα, το 1925 στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Το 1926 με το ΦΕΚ 88Β - 16/11/1926 μετονομάστηκε σε Αρχοντική. Σύμφωνα με το πρόγραμμα Καλλικράτης και το πρόγραμμα Κλεισθένης Ι αποτελεί την ομώνυμη  κοινότητα που υπάγεται στη δημοτική ενότητα Λαππαίων του δήμου Ρεθύμνης και σύμφωνα με την απογραφή 2011 έχει 244 κατοίκους.

### Πληθυσμός

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης
Αλμπέρτο Φερνάντεθ

Ο **Αλμπέρτο Φερνάντεζ** (γενν. 16 Ιουνίου 1983) είναι Ισπανός αθλητής της σκοποβολής. Συμμετείχε στους Θερινούς Ολυμπιακούς Αγώνες 2008 και του 2012 στο τραπ και κατατάχθηκε 33ος και 25ος αντιστοίχως. Έχει δύο χρυσά μετάλλια σε Παγκόσμια Πρωταθλήματα (2010 και 2018). 

## Παραπομπές


Κατηγορία:Ισπανοί αθλητές της σκοποβολής
Κατηγορία:Ισπανοί αθλητές
Κατηγορία:Κάτοχοι μεταλλίων του Ευρωπαϊκού Πρωταθλήματος Πήλινου Στόχου
Καγιά Αλπ

Ο **Καγιά Αλπ** (, κυριολεκτικά: Γενναίος Βράχος) ήταν, σύμφωνα με την Οθωμανική παράδοση γιος του Κιζίλ Μπουγά και πατέρας του Σουλεϊμάν Σαχ,. Αυτός, με τη σειρά του, ήταν ο πατέρας του Ερτογρούλ και ο παππούς του ιδρυτή της Οθωμανικής Αυτοκρατορίας Οσμάν Α΄.

## Παραπομπές


Κατηγορία:Ογούζοι Τούρκοι
Έρικ Βάργκα

Ο **Έρικ Βάργκα** (γενν. 9 Ιουνίου 1976) είναι Σλοβάκος αθλητής της σκοποβολής. Ήταν 9ος στους Ολυμπιακούς Αγώνες 2008 στο Πεκίνο στο αγώνισμα του τραπ και 12ος στους Ολυμπιακούς Αγώνες 2012 στο Λονδίνο. Τον Αύγουστο του 2018 πήρε την πρόκριση για τους Ολυμπιακούς Αγώνες 2020 στο Τόκιο.

## Παραπομπές


Κατηγορία:Σλοβάκοι αθλητές της σκοποβολής
Κατηγορία:Σλοβάκοι αθλητές της σκοποβολής στους Θερινούς Ολυμπιακούς Αγώνες
Κατηγορία:Αθλητές της σκοποβολής στους Θερινούς Ολυμπιακούς Αγώνες 2008
Κατηγορία:Αθλητές της σκοποβολής στους Θερινούς Ολυμπιακούς Αγώνες 2012
Κατηγορία:Αθλητές της σκοποβολής στους Θερινούς Ολυμπιακούς Αγώνες 2016
Κατηγορία:Αθλητές της σκοποβολής στους Ευρωπαϊκούς Αγώνες 2015
Κατηγορία:Αθλητές της σκοποβολής στους Ευρωπαϊκούς Αγώνες 2019
Κατηγορία:Κάτοχοι μεταλλίων του Ευρωπαϊκού Πρωταθλήματος Πήλινου Στόχου
Κατηγορία:Κάτοχοι μεταλλίων του Ευρωπαϊκού Πρωταθλήματος Σκοποβολής
Κατηγορία:Κάτοχοι μεταλλίων του Παγκοσμίου Πρωταθλήματος Πήλινου Στόχου
Κατηγορία:Κάτοχοι μεταλλίων του Παγκοσμίου Πρωταθλήματος Σκοποβολής
Κατηγορία:Σλοβάκοι Ολυμπιονίκες
Αλί Αγκουιλάρ

Η **Αλί Αγκουιλάρ** (28 Αυγούστου 1995) είναι Αμερικανίδα αθλήτρια του σόφτμπολ. Ανήκει στην ομάδα Ουάσινγκτον Χάσκιζ.

Γεννήθηκε στη Ρόουζβιλ της Καλιφόρνια. Η Αγκουιλάρ επιλέχτηκε να εκπροσωπήσει τη χώρα της (ΗΠΑ) στο Παγκόσμιο Πρωτάθλημα Σόφτμπολ 2016, όπου και κέρδισε το χρυσό μετάλλιο. Μπήκε στην εθνική ομάδα των Ηνωμένων Πολιτειών και το 2018 προκρίθηκε στους Θερινούς Ολυμπιακούς Αγώνες 2020.

## Παραπομπές


Κατηγορία:Αμερικανοί αθλητές
Αερολέσχη της Γαλλίας

thumb|Το λογότυπο της αερολέσχης
thumb|right|Άδεια κυβερνήτη αερστάτου από την Αερολέσχη της Γαλλίας στον Κ. Τισαντιέ το 1904.
Η **Αερολέσχη της Γαλλίας** (), ιδρύθηκε με την ονομασία **Aéro-Club** (Αερολέσχη) στις 20 Οκτωβρίου 1898 ως ένας σύλλογος με σκοπό «την προώθηση της αεροπλοΐας» από τους Έρνεστ Αρτσντίκον, Λεόν Σερπογέ, Ανρί ντε λα Βαλέτ, Ιούλιο Βερν και τη σύζυγό του, Αντρέ Μισελέν, Αλμπέρ ντε Ντιόν, Αλμπέρτου Σάντους-Ντουμό, Ανρί Ντόιτς ντε λα Μερτέ και Ανρί ντε Λα Βωλ. Στις 20 Απριλίου η ονομασία της άλλαξε σε **Aéro-Club de France**.

Αρχικά η Αερολέσχη της Γαλλίας έθετε τους κανονισμούς που καθόριζαν την ελεγχόμενη αεροπορία στη Γαλλία. Από τον σχηματισμό της και έπειτα έθεσε τους κανόνες που σήμαναν μερικά από τα «πρωτεία» της αεροπορίας, όπως η πρώτη πτήση απόστασης μεγαλύτερης του 1 χιλιομέτρου σε κλειστό κύκλωμα και η πρώτη πτήση ελικοπτέρου, ενώ οργάνωσε και ορισμένες διοργανώσεις όπως:
* το βραβείο *Deutsch de la Meurthe*, μία διοργάνωση για πηδαλιουχούμενα αερόπλοια από το 1901
* το *[[Τρόπαιο Gordon Bennett|Κύπελλο Gordon Bennett]]* για αεροσκάφη σταθερών πτερύγων το 1909

Η λέσχη εξέδιδε το περιοδικό *[[L'Aérophile]]* από το 1898 έως το 1947, και από το 1997 εκδίδει το περιοδικό *Aérofrance*.

Η Αερολέσχη της Γαλλίας ήταν ιδρυτικό μέλος της Διεθνούς Αεροναυτικής Ομοσπονδίας (FAI) το 1905, μία σύμπραξη με άλλες εθνικές οργανώσεις.

Μετά το 1945 ορισμένοι από τους διακανονιστικούς ρόλους της Αερολέσχης αναλήφθηκαν από άλλα σώματα, και η αερολέσχη επικεντρώνεται πλέον στην προώθηση της αεροπορίας και τις πιστοποιήσεις.

## Μετάλλιο
Η Αερολέσχη βραβεύει με το Μεγάλο Μετάλλιο της, άτομα τα οποία συνέβαλαν στην προώθηση της αεροπορίας. Μεταξύ των νικητών είναι η ομάδα δοκιμών του Airbus A380, οι επικεφαλής των EADS, British Aerospace, Air France και British Airways για την κατασκευή του Κονκόρντ, αστροναύτες της ESA και της NASA (Νηλ Άρμστρονγκ, Μπαζ Όλντριν, Μάικλ Κόλινς), πρωτοπόροι της αεροπορίας (Γκαμπριέλ Βουαζάν, Κλεμάν Αντέρ, Ρολάν Γκαρός, Λουί Μπλεριό, αδελφοί Ράιτ, Αλμπέρτου Σάντους-Ντουμό) αλλά και πιλότοι της Γαλλικής Πολεμικής Αεροπορίας από τον Α΄ Παγκόσμιο Πόλεμο.

## Παραπομπές


## Εξωτερικοί σύνδεσμοι
* 
* 

Κατηγορία:Οργανώσεις με έδρα τη Γαλλία
Εθνική ΗΠΑ (σόφτμπολ γυναικών)

Η **Εθνική Ηνωμένων Πολιτειών γυναικών στο σόφτμπολ** είναι η εθνική ομάδα του σόφτμπολ στις Ηνωμένες Πολιτείες Αμερικής. Είναι από τις πιο διάσημες και επιτυχημένες ομάδες σόφτμπολ στον κόσμο. Έχει κερδίσει 3 χρυσά μετάλλια και ένα ασημένιο σε Ολυμπιακούς Αγώνες, 9 συνεχόμενα παγκόσμια πρωταθλήματα από το 1974 έως και το 2012. Στο επόμενο πρωτάθλημα το 2012 ήταν 2οι, όπως και το 2014. Έπειτα, το 2016 ξανανίκησαν. Το ίδιο έκαναν και δύο χρόνια μετά, το 2018, που επιπρόσθετα πήραν την πρόκριση στους Ολυμπιακούς Αγώνες 2020.

## Πρόσφατη ομάδα

## Παραπομπές


Κατηγορία:Σόφτμπολ
Κατηγορία:Εθνικές αθλητικές ομάδες
Κατηγορία:Αθλητισμός στις Ηνωμένες Πολιτείες
Μαρία Βεατρίκη της Σαβοΐας (1943)

Η **Μαρία Βεατρίκη της Σαβοΐας** (ιταλ. *Maria Beatrice di Savoia*, γενν. 2 Φεβρουαρίου 1944) είναι πριγκίπισσα της Ιταλίας.

## Βιογραφία
Η *Μαρία Βεατρίκη Ελένη Μαργαρίτα Λουδοβίκη Αικατερίνη Ραμόνα* γεννήθηκε στις 2 Φεβρουαρίου 1944 στην Νάπολη και είναι το τέταρτο και νεότερο παιδί και τρίτη κόρη του Ουμβέρτου Β΄ της Ιταλίας και της Μαρίας Ιωσηφίνας του Βελγίου. 

Οι γονείς της, που παντρεύτηκαν το 1930, ως ζευγάρι ήταν δυστυχισμένο, η μητέρα της σε συνέντευξή της πολλά χρόνια αργότερα είπε: "Δεν ήμασταν ποτέ ευτυχισμένοι" και χώρισαν μετά την κατάργηση της ιταλικής μοναρχίας το 1946. Για να αποφύγουν τη σύλληψη από ναζιστικά στρατεύματα το 1943, μαζί με την μητέρα της και τα αδέλφια της, εγκατέλειψαν την Ιταλία στην ουδέτερη Ελβετία. Μετά την πτώση της μοναρχίας, η οικογένεια ενώθηκε για λίγο στην Πορτογαλία, σύντομα όμως επέστρεψαν με τη μητέρα τους στην Ελβετία, ενώ ο πατέρας τους παρέμεινε στην Πορτογαλία. Όντας Καθολικοί, οι γονείς της δεν πήραν ποτέ διαζύγιο.

Η Μαρία Βεατρίκη προσπάθησε να παντρευτεί τον Ιταλό ηθοποιό Μαουρίτσιο Αρένα το 1967, αλλά εμποδίστηκε από την οικογένειά της, που υπέβαλε μήνυση ισχυριζόμενη ότι ήταν διανοητικά ανίκανη να παντρευτεί. Η δίκη έγινε στις αρχές του 1968 όταν και τελείωσε η σχέση τους.

## Οικογένεια
Την 1η Απριλίου 1970 η Μαρία Βεατρίκη παντρεύτηκε τον  Αργεντίνο Λουίς Ραφαέλ Ρέυνα-Κορβαλάνυ Ντιλλόν (χώρισαν το 1998) στην Κουερναβάκα και μαζί απέκτησαν τρία παιδιά:
*Ραφαέλ Ρέυνα-Κορβαλάν (1970 - 1994),. αρραβωνιασμένος την Μάργκαρετ Μπέττυ Τάιλερ. Απέκτησε μια κόρη μετ' αθάνατον.
*Πατρίσιο Ρέυνα-Κορβαλάν (1971), πέθανε λίγο μετά την γέννησή του.
*Αζαέα Μπεατρίς Ρέυνα-Κορβαλάν (γενν. 1973), παντρεύτηκε τον Αρτούρο Πάντο υ Μουντέτ (χωρισμένοι). Απέκτησαν 1 παιδί.

## Παραπομπές


Κατηγορία:Οίκος της Σαβοΐας
Κατηγορία:Πριγκίπισσες της Ιταλίας
Κατηγορία:Πριγκίπισσες της Σαβοΐας
Μουχαμέντ Χεβάτζι Ουσκούφι Μποσνεβί

Ο **Μοχάμεντ Χεβάτζι Ουσκούφι Μποσνεβί** (βοσνιακά: Muhamed Hevaija Uskufija Bosnevi, , γεννήθηκε γύρω στο 1600 στη Ντόμπρνια κοντά στην Τούζλα, πέθανε μετά το 1651) ήταν Βόσνιος ποιητής και συγγραφέας της λογοτεχνίας Αλτζαμιάντο.

Ο Ουσκούφι είναι γνωστός ως ο συγγραφέας του πρώτου "Βοσνιο-τουρκικού" λεξικού το 1631, του Μαγκμπούλι'άρι, ένα από τα πρώτα λεξικά στη Βοσνιακή γλώσσα και στις Νότιες Σλαβικές γλώσσες. Ένα χειρόγραφο αντίγραφο που χρονολογείται από το 1798 διατηρείται στο Αρχείο της Πόλης του Σαράγεβο. Το λεξικό, γραμμένο σε στίχο, περιέχει περισσότερες από 300 ορισμούς λέξεων και πάνω από 700 λέξεις μεταφρασμένες μεταξύ των βοσνιακών και των τουρκικών. Ως αποτέλεσμα συνεργασίας του Πανεπιστημίου του Όσλο και του Υπουργείο Παιδείας και Επιστημών της Βοσνίας το λεξικό επανεκδόθηκε για την εθνική ημέρα το 2012, κατά τη διάρκεια τελετής στην Τούζλα, τη γενέτειρα του Χεβάτζι. Σύμφωνα με το νορβηγό σλαβιστή Σβέιν Μόνεσλαντ, το λεξικό είναι και σήμερα επίκαιρο κυρίως λόγω των πολιτικών πτυχών δεδομένου ότι δείχνει ότι η Βοσνιακή γλώσσα έχει μακρά παράδοση.

Στα έργα του έγραφε με το ψευδώνυμο Ουσκούφι. Ο Χεβάτζι αποκαλεί τη γλώσσα του "Βοσνιακή" και τονίζει τη Βοσνιακή Μουσουλμανική προέλευσή του.

## Παραπομπές


## Εξωτερικοί σύνδεσμοι
* Historijski arhiv Sarajevo (Βοσνιακά)
* USKUFI BOSNEVI, Muhamed Hevai  Bošnjaci.net, (Βοσνιακά)
* Mehmet Hevayi Uskufi   (Τουρκικά)
* Muhamed Hukočić, Ahmet Kasumović, Ismet Smailović, "Muhamed Hevaji Uskufi", , Biblioteka Baština, Sarajevo, 1990.

Κατηγορία:Βόσνιοι συγγραφείς
Δημήτρης Αλεξανδρής

Ο **Δημήτρης Αλεξανδρής** (καλλιτεχνικό ψευδώνυμο του **Δημήτρη Πουρσανίδη**, Πειραιάς, 28 Ιουλίου 1970) είναι Έλληνας ηθοποιός.

## Καριέρα
Είναι απόφοιτος της Δραματικής Σχολής Βεάκη.

Έγινε ιδιαίτερα γνωστός μέσα από τον πρωταγωνιστικό του ρόλο στην τηλεοπτική σειρά του Mega Channel «Λόγω τιμής» τη σεζόν 1996-1997. Η σειρά γνώρισε τεράστια επιτυχία και έχει προβληθεί σε επανάληψη αρκετές φορές μέχρι σήμερα.

Το 1995 κερδίζει το βραβείο Α' Ανδρικού ρόλου στο φεστιβάλ Θεσσαλονίκης για τον ρόλο του στη ταινία *Με μια κραυγή.*

Το 1996 κερδίζει το βραβείο Α' Ανδρικού ρόλου στα Κρατικά Βραβεία Κινηματογράφου.

Το 1999 κερδίζει το βραβείο Α' Ανδρικού ρόλου στο φεστιβάλ Θεσσαλονίκης για τον ρόλο του στη ταινία *[[Το Καναρινί Ποδήλατο|Το καναρινί ποδήλατο]].*

Το 2000 κερδίζει το Βραβείο Α' Ανδρικού ρόλου στο Διεθνές φεστιβάλ Χαϊντεραμπάτ.

Το 2013 του απονεμήθηκε το Βραβείο Μάνος Κατράκης για τον πρωταγωνιστικό ρόλο στην παράσταση "Κράμερ εναντίον Κράμερ".

Έχει διακριθεί ακόμη σε πολλές ακόμη ταινίες και παραστάσεις.

## Προσωπική ζωή
Είναι παντρεμένος και έχει δύο παιδιά: έναν γιο (γενν. 2003) και μια κόρη (γενν. 2006).

Έχει δύο μικρότερους αδελφούς, τον παλαίμαχο ποδοσφαιριστή Ηλία Πουρσανίδη και τον ηθοποιό Νίκο Πουρσανίδη. 

## Κινηματογράφος

## Θέατρο

## Παραπομπές

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Απούρβι Τσαντέλα

Η **Απούρβι Τσαντέλα** (γεν.4 Ιανουαρίου 1993) είναι Ινδή πρωταθλήτρια της σκοποβολής. Συμμετέχει στο αγώνισμα των 10 μέτρων με αεροβόλο τουφέκι. Κέρδισε το χρυσό μετάλλιο στους Κοινοπολιτειακούς Αγώνες 2014.

Γεννήθηκε στη Τζαϊπούρ της Ινδίας. Το 2018 κατέκτησε το ασημένιο μετάλλιο στο Παγκόσμιο Πρωτάθλημα και πήρε την πρόκριση για τους Ολυμπιακούς Αγώνες 2020.

## Παραπομπές


Κατηγορία:Ινδές αθλήτριες της σκοποβολής
Προσωπικός αριθμός αναγνώρισης

Ένας **προσωπικός αριθμός αναγνώρισης** (αγγλικά: Personal identification number, PIN), είναι ένας αριθμητικός ή αλφαριθμητικός κωδικός πρόσβασης που χρησιμοποιείται στη διαδικασία επαλήθευσης της ταυτότητας ενός χρήστη που έχει πρόσβαση σε ένα σύστημα.

Τα PIN χρησιμοποιούνται ευρέως σε smartphones, ως μορφή προσωπικής πιστοποίησης, έτσι ώστε μόνο όσοι γνωρίζουν το PIN θα μπορούν να έχουν πρόσβαση στη συσκευή. Μετά από μια σειρά αποτυχημένων προσπαθειών εισαγωγής του σωστού PIN, ο χρήστης μπορεί να αποκλείσει ή να μην μπορεί να επιχειρήσει να εισάγει για ένα καθορισμένο χρονικό διάστημα. Το αν κάποιο από τα προαναφερθέντα φαινόμενα εμφανίζονται μετά από αποτυχημένες προσπάθειες εισαγωγής του PIN εξαρτάται σε μεγάλο βαθμό από τη συσκευή και τις προτιμήσεις του ιδιοκτήτη στις ρυθμίσεις του.

Τα PIN χρησιμοποιούνται και για την ανταλλαγή ιδιωτικών δεδομένων μεταξύ διαφόρων κέντρων επεξεργασίας δεδομένων σε δίκτυα υπολογιστών για χρηματοπιστωτικά ιδρύματα, κυβερνήσεις και επιχειρήσεις. Οι κωδικοί PIN μπορούν να χρησιμοποιηθούν για τον έλεγχο ταυτότητας τραπεζικών συστημάτων με κατόχους καρτών, κυβερνήσεις με πολίτες, επιχειρήσεις με υπαλλήλους και υπολογιστές με χρήστες.

Σε κοινή χρήση, τα PIN χρησιμοποιούνται σε συναλλαγές ATM ή POS, έλεγχος ασφαλούς πρόσβασης, συναλλαγές μέσω διαδικτύου ή για σύνδεση σε προσαρμοσμένα δίκτυα.

## Παραπομπές


Κατηγορία:Ασφάλεια
Ευστάθιος Σκεπίδης

Ο **Ευστάθιος Σκεπίδης** ήταν βυζαντινός στρατηγός του 11ου αιώνα.

Ήταν στρατηγός-κυβερνήτης του Θέματος Λουκανίας γύρω στο  1042. Ο Ευστάθιος πιστοποιείται σαν στρατηγός της Λουκανίας από υπογραφή του σε δημόσιο έγγραφο του 1042, είναι άγνωστο πόσο ήταν διοικητής του θέματος. Το έγγραφο αφορούσε μία απόφαση υπέρ του  Clemente Muletzi. Μετά από οκτώ χρόνια, το 1050, το Θέμα καταλήφθηκε από τους Λομβαρδούς κι έπαψε να υπάρχει.

## Παραπομπές


Κατηγορία:Κυβερνήτες του Θέματος Λουκανίας
Κατηγορία:Βυζαντινοί στρατηγοί
Κατηγορία:Βυζαντινοί του 11ου αιώνα
Εγκυκλοπαίδεια της Κίνας

Η ***Εγκυκλοπαίδεια της Κίνας*** (κινεζικά: 中国大百科全书, πινγίν: Zhōngguó Dà Bǎikē Quánshū, Μεγάλη Εγκυκλοπαίδεια της Κίνας) είναι η πρώτη μεγάλη σύγχρονη εγκυκλοπαίδεια στην Κινεζική γλώσσα. Η προετοιμασία ξεκίνησε το 1978. Δημοσιεύθηκε από τον Εκδοτικό Οίκο της Εγκυκλοπαίδειας της Κίνας, και εκδιδόταν σε ένα τόμο κάθε φορά, ξεκινώντας με ένα τόμο για την αστρονομία το 1980. Ο τελευταίος τόμος ολοκληρώθηκε το 1993. Αποτελείται από 74 τόμους, με περισσότερα από 80.000 λήμματα. Η εγκυκλοπαίδεια περιείχε 66 θέματα (μερικά θέματα καταλαμβάνουν πάνω από ένα τόμο), οι οποίοι καταλογίζονταν με το πινγίν όπως και πολλά σύγχρονα Κινέζικα λεξικά. Μια έκδοση στα Ουιγουρικά  δημοσιεύθηκε το 2015.

Μια έκδοση CD-ROM και μια συνδρομητική διαδικτυακή έκδοση είναι επίσης διαθέσιμη. Μια δεύτερη και πιο συνοπτική έκδοση του έργου δημοσιεύθηκε το 2009. Η τρίτη διαδικτυακή έκδοση υπολογίζεται να κυκλοφορήσει και να δημοσιευθεί στο τέλος του 2018, η οποία θα είναι είναι χωρίς χρέωση. Πάνω από 20.000 μελετητές συμμετέχουν σε αυτό το πρόγραμμα διαδικτυακής εγκυκλοπαίδειας το οποίο ξεκίνησε το 2011. Σε αυτούς συμπεριλαμβάνονται ορισμένοι ειδικοί από την Κινεζική Ακαδημία των Επιστημών.

## Δείτε επίσης
* Κινεζικές εγκυκλοπαίδειες

## Παραπομπές


## Εξωτερικοί σύνδεσμοι
* (Κινέζικα) Η δεύτερη έκδοση της ''Εγκυκλοπαίδειας της Κίνας''.
* (Κινέζικα) 中国大百科 Επίσημη ιστοσελίδα .
* Εισαγωγή στην βάση δεδομένων της ''Εγκυκλοπαίδειας της Κίνας''

Κατηγορία:Κινεζικές εγκυκλοπαίδειες
Τράκτορ Σάσι

Η **Τρακτέρ Σάζι Ταμπρίζ ** (, ) κοινώς γνωστή ως **Τρακτέρ** είναι επαγγελματικός ποδοσφαιρικός σύλλογο με έδρα στο Tαμπρίζ του Ιράν.

Ο σύλλογος ιδρύθηκε το 1970 και προήχθη στην πρώτη κατηγορία πέντε χρόνια αργότερα. Ο σύλλογος είναι ένας από τους πιο διάσημους και δημοφιλείς συλλόγους στο Ιράν και την Ασία. Είναι ένας από τους δημοφιλέστερους συλλόγους μεταξύ των γειτονικών τουρκικών χωρών του Ιράν, συμπεριλαμβανομένης της Τουρκίας και της Δημοκρατίας του Αζερμπαϊτζάν. Στην επαγγελματική λίγκα του Ιράν 2010-11 ο μέσος όρος θεατών για τους αγώνες εντός έδρας στο Στάδιο Σαχάντ πλησίασε τους 42.000.

## Οι παίκτες

### Τρέχουσα ομάδα

* **U21** = Παίκτες κάτω των 21
* **U23** = Παίκτες Κ23

Κατηγορία:Ιδρύσεις ποδοσφαιρικών ομάδων το 1970
Κατηγορία:Ποδοσφαιρικές ομάδες Ιράν
Εκστρατεία Ομιλήστε Χοκκιέν

Η **Εκστρατεία Ομιλήστε Χοκκιέν** (Κινέζικα: 講福建話運動, Πεχ-όε-τζι: Kóng Hok-kiàn-oā Ūn-tōng) είναι  κοινωνικό κίνημα αφιερωμένο στην γλωσσική αναγέννηση της γλώσσας Χοκκιέν. Η εκστρατεία ξεκίνησε στο διαδίκτυο από μερικούς ομιλητές των Χοκκιέν στο Πενάνγκ της Μαλαισίας, και έχει δεσμευτεί για τη διατήρηση και την επέκταση της χρήσης των Χοκκιέν.

## Δείτε επίσης
* Χοκκιέν του Πενάνγκ
* Χοκκιέν της Ταϊβάν
* Χοκκιέν του Μεντάν
* Χοκκιέν της Σιγκαπούρης
* Διάλεκτος Αμόι
* Λαν-νανγκ (Φιλιππινέζικη διάλεκτος των Χοκκιέν)
* Εκστρατεία Ομιλήστε Μανδαρινικά

## Παραπομπές


## Εξωτερικοί σύνδεσμοι
* Επίσημη ιστοσελίδα
* 
* 

Κατηγορία:Γλώσσες της Ταϊβάν
Χοκκιέν του Μεντάν

Τα **Χοκκιέν του Μεντάν** είναι μια τοπική παραλλαγή των Χοκκιέν που ομιλείται μεταξύ των Κινέζων στο Μεντάν της Ινδονησίας. Είναι η *[[lingua franca]]* στο Μεντάν και σε άλλες πόλεις της Βόρειας Σουμάτρας γύρω από αυτό. Είναι υποδιάλεκτος της διαλέκτου Τσανγκτσόου (漳州) και περιλαμβάνει εκτεταμένη χρήση δανείων από τα ινδονησιακά και αγγλικά. Είναι κυρίως προφορική διάλεκτος: γράφεται σπάνια σε κινεζικούς χαρακτήρες καθώς η Ινδονησία είχε απαγορεύσει τη χρήση των Κινεζικών χαρακτήρων από την εποχή της Νέας Τάξης και δεν υπάρχει πρότυπος εκλατινισμός.

Η γλώσσα έχει 800.000 με 1.000.000 ομιλητές (2010).

## Δείτε επίσης
* Χοκκιέν του Πενάνγκ
* Βικιπαίδεια στα Νότια Μιν
* Εκστρατεία Ομιλήστε Χοκκιέν

## Εξωτερικοί σύνδεσμοι
* Medan & Penang Hokkien Podcast (στα Νότια Μιν)

Κατηγορία:Κίνα-επέκταση
Κατηγορία:Γλώσσες της Ινδονησίας
Διάλεκτος Σέτο

μικρογραφία|Τα Νότια Εσθονικά σήμερα. Τα Σέτο σημειώνονται με κόκκινο χρώμα.
μικρογραφία|Ποσοστό ομιλητών της Σέτο στους εσθονικούς δήμους σύμφωνα με την εσθονική απογραφή του 2011.
Η **Σέτο** (seto kiil, ) είναι μια διάλεκτος των Νότιων Εσθονικών που ομιλούνται από 12.549 άτομα. Μερικές φορές χαρακτηρίζεται ως διάλεκτος της Βόρο, ενώ άλλες φορές περιγράφονται ως μία γλώσσα, δηλαδή ως Σέτο-Βόρο. Ωστόσο, η εθνική ταυτότητα των Σέτο (*Setokõsõq*) και Βόρο (*Võrokõsõq*) είναι αρκετά διακριτή: οι Σέτο κατοικούν ως επί το πλείστον στην περιοχή κοντά στα νοτιοανατολικά σύνορα της Εσθονίας με τη Ρωσίας στη Σετομάα και είναι Ανατολικοί Ορθόδοξοι, ενώ οι Βόρο είναι Λουθηρανοί και ζουν στην Επαρχία Βόρου.

## Γλωσσικό δείγμα
Σύγκριση του Άρθρου 1 της Οικουμενικής Διακήρυξης των Ανθρωπίνων Δικαιωμάτων στα Σέτο και άλλες γειτονικές γλώσσες:

* Σέτο: *Kõik inemiseq sünnüseq avvo ja õiguisi poolõst ütesugumaidsist. Näile om annõt mudsu ja süämetun'stus ja nä piät ütstõõsõga vele muudu läbi kjauma.*
* Βόρο: *Kõik inemiseq sünnüseq avvo ja õiguisi poolõst ütesugumaidsis. Näile om annõt mudsu ja süämetunnistus ja nä piät ütstõõsõga vele muudu läbi käümä.*
* Εσθονικά: *Kõik inimesed sünnivad vabadena ja võrdsetena oma väärikuselt ja õigustelt. Neile για antud mõistus ja südametunnistus ja nende suhtumist üksteisesse peab kandma vendluse vaim.*
* Φινλανδικά: *Kaikki ihmiset syntyvät vapaina ja tasavertaisina arvoltaan ja oikeuksiltaan. Heille για annettu järki ja omatunto, ja heidän για toimittava toisiaan kohtaan veljeyden hengessä.*
* Ελληνικά: *Όλοι οι άνθρωποι γεννιούνται ελεύθεροι και ίσοι στην αξιοπρέπεια και τα δικαιώματα. Είναι προικισμένοι με λογική και συνείδηση και οφείλουν να συμπεριφέρονται μεταξύ τους με πνεύμα αδελφοσύνης.*

## Παραπομπές


## Βιβλιογραφία

* Alekseev, F. (2016) Opyt polevogo issledovanija jazyka seto. Finno-ugorskij mir. No. 3. 14-17.
* Eichenbaum, K.; Pajusalu, K. (2001): Setode ja võrokeste keelehoiakutest ja identiteedist. – Keel ja Kirjandus nr 7, lk. 483-489.
* Eller, K. (1999): Võro-Seto language. Võro Instituut'. Võro.

Κατηγορία:Πολιτισμός της Εσθονίας
Κατηγορία:Φιννικές γλώσσες
Κατηγορία:Γλώσσες της Εσθονίας
Beiträge zur genauern Kenntniß der ehstnischen Sprache

Το ***Beiträge zur genauern Kenntniß der ehstnischen Sprache***, συνήθως αναφέρεται ως ***Beiträge***, ήταν το πρώτο επιστημονικό περιοδικό στην εσθονική γλώσσα, το οποίο εκδόθηκε από τον Γιόχαν Χάινριχ Ροζενπλέντερ και δημοσιεύθηκε το 1813-1832.

Το κείμενο έχει γίνει κοινό κτήμα. Ηλεκτρονικές εικόνες από το αρχικό κείμενο είναι διαθέσιμες στην ιστοσελίδα της EEVA.

## Εξωτερικοί σύνδεσμοι

* EEVA: ευρετήριο στο Beiträge 

Κατηγορία:Εσθονική γλώσσα
Αμπελακιακός Σ.Φ.Α.Σ.

Ο **Αμπελακιακός Σαλαμίνας** (επίσημη ονομασία: **Αμπελακιακός Σύνδεσμος Φιλάθλων Αμπελακίων Σαλαμίνας**, συντμημένα: **Αμπελακιακός Σ.Φ.Α.Σ.**) είναι αθλητικός σύλλογος που εδρεύει στα Αμπελάκια της Σαλαμίνας. Διατηρεί ενεργά τμήματα ποδοσφαίρου και ρυθμικής γυμναστικής. Επίσημο έτος ίδρυσης του συλλόγου είναι το 1937 και έμβλημα του συλλόγου είναι το αμπελόφυλλο. Το ποδοσφαιρικό τμήμα αποτελεί μέλος της Ε.Π.Σ. Πειραιά και έδρα του αποτελεί το Δημοτικό Γήπεδο Αμπελακίων. Στο παρελθόν ο σύλλογος διατηρούσε εκτός του ποδοσφαίρου και τμήματα τεχνικής κολύμβησης και πετοσφαίρισης.

## Ιστορικό
Ο Αμπελακιακός από την ίδρυσή του έδινε πλήθος φιλικών αγώνων σαν ανεξάρτητο ποδοσφαιρικό σωματείο. Το 1946 αναγνωρίστηκε επίσημα από την Ε.Π.Ο. με Αριθμό Μητρώου Ε.Π.Ο. 174, εντάχθηκε στη δύναμη της Ε.Π.Σ. Πειραιά και από τη σεζόν 1946-47 ξεκινά η επίσημη αγωνιστική του δράση, αγωνιζόμενος έκτοτε ανελλιπώς στα πρωταθλήματα του Πειραιά. Έπειτα από πολλά χρόνια στις μικρότερες κατηγορίες τις Ε.Π.Σ. Πειραιά, τη σεζόν 1972-73 αγωνίστηκε για πρώτη φορά στην κορυφαία κατηγορία, έχοντας κατακτήσει την προηγούμενη το πρωτάθλημα της Β' Κατηγορίας. Τα επόμενα χρόνια συνέχισε να αγωνίζεται στις κατηγορίες της Ε.Π.Σ. Πειραιά. Τη σεζόν 2008-09 κατέκτησε το πρωτάθλημα στη Β΄ Κατηγορία  και από τη σεζόν 2009-10 αγωνίζεται ανελλειπώς στην Α΄ Κατηγορία. 

Τη σεζόν 2017-18 κατέκτησε το πρωτάθλημα της Α΄ Κατηγορίας, για πρώτη φορά στην ιστορία του και κέρδισε την ιστορική άνοδο στη Γ΄ Εθνική κατηγορία. Πρώτος αγώνας στην ιστορία του Αμπελακιακού στην Γ' Εθνική ήταν εντός έδρας στις 7 Οκτωβρίου 2018 με αντίπαλο τον Ατρόμητο Πειραιώς, όπου πήρε την ιστορική νίκη με 2-1. Κατά την πρώτη του παρουσία στο πρωτάθλημα της Γ΄ Εθνικής την περίοδο 2018-19, τερμάτισε στη 10η θέση σε σύνολο 13 ομάδων του 5ου ομίλου και υποβιβάστηκε στην Α΄ κατηγορία της Ε.Π.Σ. Πειραιά, όπου αγωνίζεται από την περίοδο 2019-20. Το 2020 ο Αμπελακιακός προκρίθηκε για πρώτη φορά στην ιστορία του στον τελικό του κυπέλλου Ε.Π.Σ. Πειραιά, καθώς απέκλεισε τον Ερμή Κορυδαλλού επικρατώντας με 1-4 εκτός έδρας στον 1ο αγώνα και με 2-1 εντός έδρας στον 2ο αγώνα της ημιτελικής φάσης.  

Από τον Αμπελακιακό έχει αναδειχθεί πλήθος ποδοσφαιριστών που αγωνίστηκαν σε μεγαλύτερες κατηγορίες, μεταξύ των οποίων οι Γιάννης Πιλάβης, Τάκης Λαλούσης κ.α. Το τοπικό ντέρμπι του Αμπελακιακού στη Σαλαμίνα είναι μεταξύ του Αίαντα Σαλαμίνας.

## Παραπομπές


Κατηγορία:Αθλητικοί σύλλογοι Αττικής
Κατηγορία:Ιδρύσεις αθλητικών συλλόγων το 1937
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1937
Δίκη Σπάρτακος

Η **Δίκη Σπάρτακος**
(Ιταλικά: Processo Spartacus) ήταν μια σειρά από ποινικές δίκες που απευθύνονταν ειδικά κατά των δραστηριότητων της ισχυρής φατρίας των Καζαλέσι της Καμόρα. Η δίκη ξεκίνησε στο Corte d'Assise της Santa Maria Capua Vetere στην Καζέρτα. 
Πήρε το όνομά της από τον ιστορικό μονομάχο, τον Σπάρτακο, ο οποίος ηγήθηκε μιας εξέγερσης των δούλων που  άρχισε κοντά στο Βεζούβιο κατά της αρχαίας ρωμαϊκής αυτοκρατορίας. 
Ονομάστηκε έτσι, σε αναγνώριση της ανάγκης για την καταπολέμηση μιας νέας γενιάς εγκληματιών στο έδαφος των Καζαλεσι.
Η δίκη ήταν αρχικά υπό την προεδρία του Προέδρου της, Κατέλο Μαράνο και ξεκίνησε στις 1 Ιουλίου 1998 που συνέχισε μέχρι τις 19 Ιουνίου 2008, όταν τελικά διαβάσε την τελική ετυμηγορία του.

## Το Κατηγορητήριο
Η 10 ετών ακροαματική διαδικασία, επεβάλε ποινές σε 36 μέλη της φατρίας με μια σειρά από δολοφονίες και άλλα εγκλήματα. 
Η φατρία των Καζαλέζι εκμετάλλευόνταν και αποσπούσε κέρδη από κάθε επιχειρηματική και οικονομική δραστηριότητα, από τη διάθεση αποβλήτων μέχρι με την δημιουργία μονοπωλίων στην αγορά τσιμέντου για τις δικές τους κατασκευές κτίριων και των  επιχειρήσεων για τη διανομή των υλικών. Οι άλλες οικοδόμικες επιχειρήσεις θα έπρεπε να πληρώνουν για τις συμβάσεις για να μπορέσουν να αγοράσουν υλικά από την φατρία των Καζαλέζι καθώς επίσης και να 
πληρώνουν 
για την 
προστασία 
τους.

## Οι ποινές
Όλοι οι κατηγορούμενοι  κρίθηκαν ένοχοι και 16 από αυτούς καταδικάστηκαν σε ισόβιες κάθειρξεις, συμπεριλαμβανομένων των Αφεντικών της φατρίας, Φραντζέσκο Σκιαβόνε γνωστός και ως 
«Σαντοκάν», και τον υπολοχαγό του, Φραντζέσκο 
Μπιτοτζέτι. Τα άλλα δύο αφεντικά Αντόνιο Ιοβίνε και Μικέλε Ζαγκαρία δόθηκαν επίσης  ποινές ισόβιας  κάθειρξης. 
Ωστόσο, εκείνη την εποχή ήταν φυγάδες και εξακολουθούν να διαφεύγουν. 
Ήταν στον κατάλογο των πλέον καταζητούμενων φυγόδικων στην Ιταλία, με διεθνή εντάλματα για την σύλληψη τους. 
(Ο Αντόνιο Ιοβίνε συνελήφθη στις  17 Νοεμβρίου του 2010, στο Casal di Principe) Τα άλλα μέλη της φατρίας των Καζαλέζι που έλαβαν ποινές ισόβιας κάθειρξης ήταν οι: Τζιουσέπε Κατερίνο, Κυπριάνο Ντ'Αλεσάντρο, Ενρίκο Μαρτινέλι, Σεμπαστιάνο Πανάρο, Τζιουσέπε Ρούσο, Βάλτερ Σκιάβονε, Λουίτζι Βενόζα, Βιτσέντζο Ζαγκαρία, Αλφρέντο Ζάρα,  Μάριο Κατερίνο και Ραφάελ Ντιάνα.

## Επίλογος
Περισσότεροι από 1.300 άνθρωποι εξετάστηκαν, 508 μάρτυρες έδωσαν στοιχεία και 626 ερωτήθηκαν στη δίκη που επεβαλε τις βαρύτερες ποινές ποτέ για το οργανωμένο έγκλημα, με συνολικά 700 χρόνια φυλάκισης. 
Κατά τη διάρκεια της αρχικής δίκης και της μετέπειτα έφεσης, πέντε άτομα που εμπλέκονταν στην υπόθεση δολοφονήθηκαν.
Ένας δικαστής και δύο δημοσιογράφοι απειλήθηκαν με  θάνατο. 
Συνολικά, 115 άνθρωποι διώχθηκαν, 27 ποινές ισόβιας κάθειρξης, καθώς και 750 χρόνια στη φυλακή δόθηκαν στους κατηγορούμενους. 

Στις 15 Ιανουαρίου του 2010, το Ανώτατο Δικαστήριο της Ιταλίας επικυρώσε όλες τις ποινές.

## Παραπομπές

## Εξωτερικοί σύνδεσμοι
*Η Δίκη Σπάρτακος των Καζαλέζι
 
Κατηγορία:Δίκες της Μαφίας
Δοξαστικό

Το **δοξαστικό** είναι τροπάριο, που ακολουθεί τη φράση "Δόξα Πατρί και Υιώ και Αγίω Πνεύματι". Ψάλλεται στην αρχή (μετά τα στιχηρά) ή το τέλος (μετά τα απόστιχα) ακολουθιών (Εσπερινού, Λιτής, Όρθρου) ως κατακλείδα της υμνολογίας.

Τα ένδεκα αναστάσιμα εωθινά δοξαστικά τού Όρθρου τα έγραψε ο Λέοντας ΣΤ΄ ο Σοφός Αυτοκράτορας των Ρωμαίων. Τα περισσότερα όμως είναι ανώνυμα ή υπάρχει σύγχυση ως προς τον ποιητή τους. Το κείμενο τους συντίθενται από φράσεις της Γραφής ή από (εγκωμιαστικά) πατερικά κείμενα. Συνήθως είναι πεζά· το παρακάτω Κοσμά τού Μελωδού όμως είναι έμμετρο και εντυπωσιάζει για την εντέλεια της επεξεργασίας του:
:Γλώσσαι ποτε συνεχύθησαν
:: δια την τόλμαν της πυργοποιίας·
:γλώσσαι δε νυν εσοφίσθησαν
::δια την δόξαν της θεογνωσίας.
(Πεντηκοστάριο, Δευτέρα τού Αγίου Πνεύματος).

Το δοξαστικό είναι ως προς το μέλος ιδιόμελο ή προσόμοιο. Αν υπάρχουν δύο δοξαστικά, τού δεύτερου προτάσσεται η φράση "και νυν και αεί και εις τους αιώνας αμήν".

## Πηγές
* Θεοχάρης Δετοράκης, *Βυζαντινή Υμνογραφία* (Πανεπιστημιακές παραδόσεις), Ηράκλειο2 1997.

## Δείτε επίσης
* Βυζαντινή μουσική

Κατηγορία:Εκκλησιαστική υμνολογία
Ο σεφ που έπαιζε με τη φωτιά

**Ο σεφ που έπαιζε με τη φωτιά** (πρωτότυπος τίτλος: ***Burnt***) είναι αμερικανική ταινία του 2015 σε σκηνοθεσία του Τζον Γουέλς και σενάριο του Στίβεν Νάιτ. Βασίζεται σε ιστορία του Μίχαελ Καλέσνικο.

## Πλοκή
Ο Άνταμ Τζόουνς είναι σεφ , ο οποίος δούλευε με επιτυχία στο Παρίσι, όμως η εξάρτηση στα ναρκωτικά και η τελειομανία του τον οδήγησαν στην καταστροφή. Τώρα θέλει να κάνει μία νέα αρχή στο Λονδίνο και δουλεύει ξανά με τους παλιούς συνεργάτες του, ενώ γνωρίζει μία καινούρια, την Έλεν.

## Διανομή
* Μπράντλεϊ Κούπερ ως Άνταμ Τζόουνς
* Σιένα Μίλερ ως Έλεν Σουίνι
* Ομάρ Σι ως Μισέλ
* Ντάνιελ Μπρουλ ως Τόνι Μπαλέρντι
* Ρικάρντο Σκαμάρτσιο ως Μαξ
* Σαμ Κίλεϊ ως Ντέιβιντ
* Αλίσια Βικάντερ ως Αν Μαρί
* Μάθιου Ρις ως Μοντγκόμερι Ρις 
* Ούμα Θέρμαν ως Σιμόν
* Έμμα Τόμσον ως Δρ. Ρόσχιλντ
* Λίλι Τζέιμς ως Σάρα
* Σάρα Γκριν ως Κέιτλιν
* Τζέιμι Ντόρναν ως Λίον Σουίνι *(διαγραμμένες σκηνές)*

## Παραπομπές


## Εξωτερικοί σύνδεσμοι
* 
* 

Κατηγορία:Αμερικανικές ταινίες της δεκαετίας 2010
Κατηγορία:Αμερικανικές δραματικές κωμικές ταινίες
Κατηγορία:Αγγλόφωνες ταινίες
Κατηγορία:Γαλλόφωνες ταινίες
Κατηγορία:Ταινίες γυρισμένες στην Αγγλία
Κατηγορία:Ταινίες γυρισμένες στη Γαλλία
Κατηγορία:Ταινίες που αφορούν τη μαγειρική
Κατηγορία:Ταινίες του 2015
Κατηγορία:Ταινίες με μουσική σύνθεση Ρομπ Σάιμονσεν
Υπακοή (υμνογραφία)

Η **υπακοή** είναι στη Βυζαντινή μουσική ένα τροπάριο τού Όρθρου.

Παλαιότερα το έψαλλε πρώτα ο ψάλτης και μετά το επαναλάμβανε ο λαός, από όπου και το όνομά του. Ήταν το προοίμιο ενός Κοντακίου, που επαναλαμβανόταν στο τέλος του· αργότερα από το Κοντάκιο παραλείφθηκε το προοίμιο και οι οίκοι, έτσι έμεινε μόνο τού προοιμίου η επανάληψη (υπακοή).

Στην εποχή μας η υπακοή αναγινώσκεται (ουδέποτε ψάλλεται) και υπάρχει μετά τα Ευλογητάρια και πριν τα Αντίφωνα των αναβαθμών.

## Πηγές
* Θεοχάρης Δετοράκης, *Βυζαντινή Υμνογραφία* (Πανεπιστημιακές παραδόσεις), Ηράκλειο 21997.

## Δείτε επίσης
* Βυζαντινή μουσική

Κατηγορία:Εκκλησιαστική υμνολογία
Μεγαλυνάριο

Το **μεγαλυνάριο** είναι σύντομο τροπάριο, που δοξολογεί ιερά πρόσωπα και ψάλλεται πριν τη θ΄ ωδή τού Κανόνα στον Όρθρο, στις δεσποτικές και θεομητορικές εορτές.

Το όνομά τους προέρχεται από το ότι συνήθως αρχίζουν με τη φράση "Μεγάλυνον ψυχή μου...".

Για παράδειγμα:

:Μεγάλυνον ψυχή μου τον εξαναστάντα
::τριήμερον εκ τάφου, Χριστόν τον ζωοδότην (τού Πάσχα).

:Μεγάλυνον ψυχή μου τον εν τω σπηλαίω
::τεχθέντα βασιλέα (των Χριστουγέννων).

:Μεγάλυνον ψυχή μου την τιμιωτέραν
::και ενδοξοτέραν των άνω στρατευμάτων (της Θεοτόκου).

## Πηγές
* Θεοχάρης Δετοράκης, *Βυζαντινή Υμνογραφία* (Πανεπιστημιακές παραδόσεις), Ηράκλειο 21997.

## Δείτε επίσης
* Βυζαντινή μουσική

Κατηγορία:Εκκλησιαστική υμνολογία
Επιχείρηση Παλιά Γέφυρα

Η **Επιχείρηση Παλιά Γέφυρα**(αγγλικά: Operation Old Bridge), ήταν η κωδική ονομασία μιας επιχείρησης του FBI για τις συλλήψεις μελών της εγκληματικής οικογένειας Γκαμπίνο, στην Ιταλία και τις Ηνωμένες Πολιτείες που πραγματοποιήθηκε στις 7 Φεβρουαρίου 2008. 
Μεταξύ των μελών που απαγγελθήκαν κατηγορίες ήταν τα φημισμένα αφεντικά Τζάκι Ντ'Αμίκο, Νικόλας Καρόζο και ο Κονσιλιέρι Τζόσεφ Καρόζο. 
Τα κατηγορητήρια περιλαμβάναν: δολοφονία, διακίνηση ναρκωτικών, ληστείες και εκβιασμούς.

## Η επιχείρηση του FBI
Το ομοσπονδιακό γραφείο ερευνών (FBI) ήταν σε θέση να συλλέξει τις απαραίτητες πληροφορίες μέσα από πληροφοριοδότη  Τζόσεφ Βολάρο, (ιδιοκτήτη μιας εταιρείας φορτηγών στο Στάτεν Αΐλαντ), ο οποίος κρυφά κατέγραφε αρκετές συζητήσεις με τα μέλη της οικογένειας Γκαμπίνο. 
Περισσότερα από 80 άτομα κατηγορήθηκαν στην Ανατολική Περιφέρεια της Νέας Υόρκης.
Αρχικά η υπόθεση είχε ανατεθεί στον δικαστή Νικόλας Τζιραούφις, αλλά αργότερα ανέλαβε ο Δικαστής Τζακ Γουέινστιν.

Το αφεντικό της οικογένειας Γκαμπίνο, Νικόλας Καρόζο έγινε φυγόδικος  αφού είχε προηγηθεί η συλλήψη της κόρης του και αλλων μελών της οικογένειας Γκαμπίνο. 
Στις 29 Μαΐου του 2008, ο Καρόζο τελικά θα παραδοθεί στις αμερικανικές αρχές παρουσία του δικηγόρου του. 
Από τις 62 Αμερικανούς κατηγορούμενους, οι 60 ομολόγησαν την  ενοχή τους με τουλάχιστον 52 από αυτούς να αντιμετωπίζουν όχι περισσότερο από τρία χρόνια ποινή φυλάκισης.

Η επιχείρηση του FBI είχε σαν στόχο να περιορίσει την αυξανόμενη συμμαχία μεταξύ της οικογένειας Γκαμπίνο και της σικελικής μαφίας, η οποία  ήθελε να επεκταθεί περαιτέρω στο εμπόριο ναρκωτικών. 
Ένας από τους συλληφθέντες στις ΗΠΑ ήταν ο Φρανκ Κάλι, ένας λοχάγος της οικογένειας Γκαμπίνο. 
Αυτός σύμφωνα με τους ισχυρισμούς
του «πληροφοριοδότη» στις ΗΠΑ ήταν ο μεσολαβήτης με  την οικογένια Ιντσερίλο της Σικελίας.

## Ονομασία
Το όνομα της αστυνομικής επιχείρησης, «Παλιά Γέφυρα», αναφέρεται στους ιστορικούς δεσμούς των εξορίστων μαφιόζων της Σικελίας πέρα από τον Ατλαντικό Ωκεανό. 
Μετά το δεύτερο πόλεμο της μαφίας στις αρχές της δεκαετίας του 1980 τα επιζώντα μέλη της Οικογένειας Ιντσερίλο τους είχε «επιτραπεί» να μεταναστεύσουν στη Νέα Υόρκη  για να αποφευχθεί η εξόντωση τους από την συμμορία των Κορλεόνεζι και στη συνέχεια από τον νικητή του πολέμου αρχινονό Σαλβατόρε Ριίνα. Οι Αμερικανοί συγγενείς και συνεργάτες της οικογένειας Γκαμπίνο παρενέβησαν για λογαριασμό των Ιντσερίλο. Τους επετράπη να εγκατασταθούν στην Αμερική σε αντάλλαγμα με την υπόσχεση: Ούτε αυτοί, ούτε και τα παιδιά τους θα μπορούσαν ποτέ να πατήσουν πάλι το πόδι τους στο εδάφος της Σικελίας.

Δύο δεκαετίες αργότερα, οι εξορίστοι Ιντσερίλο επέστρεψαν στο  Παλέρμο, οι οποίοι είχαν καλούς λόγους: Ο Τότο Ριίνα και ο διάδοχός του Μπερνάρντο Προβεντσάνο συνελήφθησαν και οι δύο και καταδικαστηκαν σε ισόβια στην Ιταλία. Η εξόριστη γενιά των Ιντσερίλο φέρεται να ανοικοδόμησε την «Παλιά Γέφυρα» ανάμεσα στην Αμερική και τη Σικελία, την αποκατάσταση δεσμών για την ενάρξη κοινών επιχειρήσεων και της διακίνησης ναρκωτικών μεταξύ των μαφιόζων της Σικελίας και της Αμερικής.

## Παραπομπές

## Εξωτερικοί σύνδεσμοι
*Η Επιχείρηση Παλιά Γέφυρα του FBI

Κατηγορία:Μαφία
Κυβερνεία του Κουβέιτ

Το **[[Κουβέιτ]]** διαιρείται σε 6 **[[Κυβερνείο|κυβερνεία]]** (*[[Μουχάφαδα|μουφάχαδα]]*). Τα κυβερνεία υποδιαιρούνται περαιτέρω σε περιοχές.

## Δείτε επίσης

*Δημογραφικά στοιχεία του Κουβέιτ
*Περιοχές του Κουβέιτ
*ISO 3166-2:KW

Κατηγορία:Διοικητικές διαιρέσεις της Ασίας
Κατηγορία:Πρώτο επίπεδο υποδιαιρέσεων της τοπικής αυτοδιοίκησης
Κατηγορία:Κυβερνεία
Κατηγορία:Κατάλογοι κρατικών υποδιαιρέσεων
Κυβερνείο Μουμπαράκ Αλ-Καμπίρ

Το **Κυβερνείο Μουμπαράκ Αλ-Καμπίρ** ( Muḥāfaẓat Mubārak al Kabīr) είναι κυβερνείο του Κουβέιτ. Στεγάζει κυρίως κατοικημένες περιοχές. Ιδρύθηκε το 2000 όταν το κυβερνείο Χαουαλλί χωρίστηκε στα δύο. Το κυβερνείο υποδιαιρείται σε 8 περιοχές και πρωτεύουσα είναι το Μουμπαράκ Αλ-Καμπίρ. Έχει έκταση 100 τ.χλμ. και πληθυσμό 230.727 κατοίκων, σύμφωνα με στοιχεία για τον Ιούνιο του 2014.

## Παραπομπές


Μουμπαρακ Αλ-Καμπιρ
Αντίφωνο (υμνογραφία)

Τα **Αντίφωνα** είναι τέσσερις στίχοι από το Ψαλτήριον, που ψάλλονται εναλλάξ (αντιφωνικά) από τους δύο χορούς των ψαλτών. Μεταξύ των στίχων παρεμβάλλονται τρία σύντομα τροπάρια, τα οποία επίσης καλούνται **αντίφωνα**.

Στα πρώτα έτη τα Αντίφωνα ψαλλόταν εναλλάξ από τον ψάλτη και τον λαό· αργότερα τον λαό αντικατέστησε ο β΄ ψάλτης. Οι στίχοι ήταν αρχικά από τους Ψαλμούς ή άλλα κείμενα της Βίβλου και αργότερα στίχοι όμοιοι με αυτούς, όπως:

:Ταις πρεσβείες της Θεοτόκου Σώτερ σώσον ημάς (τετράκις) Αντίφωνο της Θ. Λειτουργίας.

Μεταξύ των τεσσάρων στίχων παρεμβάλλονται τρία σύντομα τροπάρια, επίσης καλούμενα *αντίφωνα*. Στην ακολουθία των Παθών της Μ. Παρασκευής τα τροπάρια είναι 15.

## Πηγές
* Θεοχάρης Δετοράκης, *Βυζαντινή Υμνογραφία* (Πανεπιστημιακές παραδόσεις), Ηράκλειο 21997.

## Δείτε επίσης
* Βυζαντινή μουσική

Κατηγορία:Εκκλησιαστική υμνολογία
Αναβαθμοί

Οι **Αναβαθμοί** είναι στη Βυζαντινή μουσική 75 σύντομα τροπάρια της Οκτωήχου, που ψάλλονται κατ' αντιφωνία (εναλλάξ μεταξύ των δύο χορών).

Η λέξη κυριολεκτικά σημαίνει *σκαλί*. Οι Ψαλμοί 119-133 επιγράφονται *των Αναβαθμών*, επειδή οι Ιουδαίοι έψελναν έναν σε κάθε βαθμίδα (σκαλί) καθώς ανέβαιναν την κλίμακα για το ναό του Σολομώντα.

Στην εποχή μας οι Αναβαθμοί είναι σύντομα τροπάρια, που αναφέρονται σε φράσεις και έννοιες των Αναβαθμών τού Ψαλτηρίου ή την Αγία Τριάδα και ψάλλονται στον Όρθρο της Κυριακής. Κάθε ένας από τους 8 Ήχους έχει τρία αντίφωνα (εκτός τού πλαγίου Δ΄, που έχει τέσσερα)· συνολικά 25 αντίφωνα. Κάθε αντίφωνο έχει τρεις Αναβαθμούς, συνολικά 75 Αναβαθμοί. Αποδίδονται στον Θεόδωρο τον Στουδίτη ή τον αδελφό του ή τον Ιωάννη τον Δαμασκηνό.

## Πηγές
* Θεοχάρης Δετοράκης, *Βυζαντινή Υμνογραφία* (Πανεπιστημιακές παραδόσεις), Ηράκλειο 21997.

## Δείτε επίσης
* Βυζαντινή μουσική

Κατηγορία:Εκκλησιαστική υμνολογία
Ντόγκιλ Μάελ

thumb|Φωτογραφία του Ντόγκιλ Μάελ.
Το **Ντόγκιλ Μάελ** (κορεατικά: 독일 마을, γερμανικά: *Deutsches Dorf*) είναι μικρό χωριό στο νησί Ναμχέντο (남해도), στην επαρχία Γκιόνγκσανγκναμ-ντο (경상남도) της Νότιας Κορέας.

Το «γερμανικό» αυτό χωριό είναι η πατρίδα για πολλούς Κορεάτες που πέρασαν χρόνια ως μετανάστες εργάτες στη Γερμανία.

## Παραπομπές


## Εξωτερικοί σύνδεσμοι
* Επίσημος ιστότοπος (HTML) (στα κορεάτικα)
* Ιστότοπος εισαγωγής στο γερμανικό χωριό (στα γερμανικά)

Κατηγορία:Χωριά της Νότιας Κορέας
Κατηγορία:Σχέσεις Γερμανίας-Νότιας Κορέας
Κατηγορία:Γερμανικές κοινότητες
Κατηγορία:Χωριά
Μπαρτ Ρέυνολντς

Ο **Μπαρτ Λίον Ρέινολντς**  **Τζούνιορ** (αγγλικά: **Burton Leon Reynolds Jr.**) (11 Φεβρουαρίου 1936 - 6 Σεπτεμβρίου 2018) ήταν Αμερικανός ηθοποιός, σκηνοθέτης και παραγωγός. Αρχικά έγινε γνωστός παίζοντας σε τηλεοπτικές σειρές όπως το *Gunsmoke* (1962-1965), το *Hawk* (1966) και το *Dan August* (1970-1971).

Ο πρώτος σημαντικός του ρόλος στον κινηματογράφο ήταν αυτός του Λιούις Μέντλοκ στο θρίλερ *[[Όταν ξέσπασε η βία]] (Deliverance)* το 1972. Ο Ρέινολντς πρωταγωνίστησε σε μια σειρά από εμπορικές κινηματογραφικές επιτυχίες, όπως οι *11 υπέροχα καθάρματα (The Longest Yard, 1974)*, *Ο ατσίδας και το λαγωνικό (Smokey and the Bandit, 1977)*, *Επικίνδυνο χτύπημα (Semi-Tough, 1977)*, *Χούπερ, η ιστορία ενός τολμηρού άνδρα (Hooper, 1978)*, *Ο ατσίδας, το λαγωνικό και η κουκλίτσα (Smokey and the Bandit II, 1980)*, *[[Κάνονμπολ]] (1981)* και *Το καλύτερο πορνείο του Τέξας (The Best Little Whorehouse in Texas, 1982)*.

Αργότερα, ως επακόλουθο εμπορικών αποτυχιών στον κινηματογράφο, ο Ρέινολντς επέστρεψε στην τηλεόραση και πρωταγωνίστησε στη σειρά *Evening Shade* (1990-1994). Προτάθηκε για όσκαρ β' αντρικού ρόλου για το ρόλο του στην ταινία *Ξέφρενες νύχτες (Boogie Nights, 1997)*.

O Ρέινολντς πέθανε σε ηλικία 82 ετών από καρδιακή ανακοπή σε νοσοκομείο της Φλόριντας στις 6 Σεπτεμβρίου 2018. Υπέφερε για πολλά χρόνια από προβλήματα καρδιάς.

## Φιλμογραφία
### Κινηματογράφος

## Παραπομπές

## Εξωτερικοί σύνδεσμοι
* 

Ρέυνολντς
Ρέυνολντς
Ρέυνολντς
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Αντρικός Ρόλος)
Κατηγορία:Βραβευμένοι με Χρυσή Σφαίρα Β΄ Ανδρικού Ρόλου
Ίσλινγκτον (Λονδίνο)

Το **Ίσλινγκτον** είναι δημοτικό διαμέρισμα του Λονδίνου. Περιλαμβάνει μια σημαντική περιοχή, η οποία αποτελεί μέρος του κεντρικού Λονδίνου. Έχει πληθυσμό 215667 κατοίκους. Δημιουργήθηκε το 1965.

## Παραπομπές

## Εξωτερικοί σύνδεσμοι
* Islington Links
* Islington Council
* Weather forecast for Islington
* Islington Museum and Local History Centre 

Κατηγορία:Δημοτικά Διαμερίσματα του Λονδίνου
Κρισπιάνο

Το **Κρισπιάνο** είναι πόλη στην επαρχία Τάραντας στην περιοχή Απουλία στην νοτιοανατολική Ιταλία. Δήμαρχος είναι ο Λούκα Λοπόμο. Έχει έκταση 111 τ.χλμ. και πληθυσμό 13.749 κατοίκων (28 Φεβρουαρίου 2017). Βρίσκεται σε υψόμετρο 232 μέτρων.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Απουλίας
Λουζινιάν (Βιέν)

Το **Λουζινιάν** είναι κοινότητα της Γαλλίας στη Βιέν της δυτικής Γαλλίας. Απέχει 25 χιλιόμετρα από το Πουατιέ και 400 χιλιόμετρα από το Παρίσι. Έχει πληθυσμό 3000 κατοίκους.

## Προσωπικότητες
* Οίκος των Λουζινιάν
* Γκυ των Λουζινιάν

## Φωτογραφίες

Image:Notre_Dame_et_Saint-Junien_de_Lusignan.jpg|Η εκκλησία
File:Notre Dame et Saint-Junien de Lusignan detail.jpg|Η εκκλησία
Lusignan web Emmanuel Dissais.jpg|Η εκκλησία
Portes-de-lusignan.jpg| Φρούιο
Maison_du_XVem.jpg|Το σπίτι του XVe 


## Δείτε ακόμη
*Λαζανιάς

## Παραπομπές
*INSEE

## Εξωτερικοί σύνδεσμοι

* Tourism office 
* Lusignan on the Quid site
* Localisation de Lusignan on the map of France

Κατηγορία:Κοινότητες της Βιέν
Τζων του Μπεργκ (1286 - 1313)

Ο **Τζων του Μπεργκ** (1286 - 18 Ιουνίου 1313) διάδοχος της κομητείας του Όλστερ ήταν δεύτερος γιος του Ρίτσαρντ Όγκ ντε Μπεργκ, 2ου κόμη του Όλστερ και της Μάργκαρετ ντε Μπεργκ. 

Παντρεύτηκε (30 Σεπτεμβρίου 1308) στο *αβαείο του Γουόλθαμ* στο Έσσεξ την Ελισάβετ ντε Κλερ που η μητέρα της Ιωάννα της Άκρας ήταν κόρη του Εδουάρδου Α΄ της Αγγλίας, μαζί της απέκτησε:
* Γουίλιαμ Μπεργκ, 3ος κόμης του Όλστερ

O Τζων του Μπεργκ πέθανε πρόωρα την επόμενη χρονιά στο Γκόλγουεϊ, ο γιος του ήταν διάδοχος στην κομητεία του Όλστερ.

## Παραπομπές


Κατηγορία:Οίκος του Μπεργκ (Ιρλανδία)
Θεοδώρα Κομνηνή (κουροπαλάτισσα)

Η **Θεοδώρα Κομνηνή**, γεννήθηκε γύρω στο 1054 και πέθανε το 1136, ήταν Βυζαντινή αριστοκράτισσα από τον αυτοκρατορικό Οίκο των Κομνηνών.

## Βιογραφία
Ήταν κόρη του Ιωάννη Κομνηνού και της Άννας Δαλασσηνής. Αδελφός της ήταν ο Αλέξιος Α΄ Κομνηνός Αυτοκράτορας των Ρωμαίων.

Παντρεύτηκε τον Κωνσταντίνο Διογένη γιο του αυτοκράτορα Ρωμανού Δ΄ που έφερε τον τίτλο του κουροπαλάτη και από αυτόν τον έφερε και αυτή. Όταν ο σύζυγός της σκοτώθηκε σε μάχη το 1075 ή 1075 έγινε μοναχή και ονομάστηκε *Ξένη*. Έχει βρεθεί σφραγίδα της, που την αναφέρει ως *κουροπαλάτισσα*. Σαν μοναχή αναφέρονται δωρεές της στη μονή Πανοικτίρμονος Κωνσταντινούπολης. Με τον Κωνσταντίνο Διογένη απέκτησαν μία κόρη, την Άννα, σύζυγο του Ούρος Α΄ Βουκάνοβιτς μεγάλου πρίγκιπα της Σερβίας.

## Παραπομπές


Θεοδωρα
Κατηγορία:Βυζαντινοί του 11ου αιώνα
Κατηγορία:Βυζαντινοί του 12ου αιώνα
Αρετή Δούκαινα

Η **Αρετή Δούκαινα**, ήταν Βυζαντινή αριστοκράτισσα του 12ου αιώνα.

Παντρεύτηκε τον Ούγγρο πρίγκιπα Μπόρις, γνωστό σαν Καλαμανός από το όνομα τού πατέρα του Κολομάν (Caloman), διεκδικητή του θρόνου της Ουγγαρίας, που είχε καταφύγει στην αυλή του Αυτοκράτορα Ιωάννη Β΄ Κομνηνού, ο οποίος μεσολάβησε και για τον γάμο τους. Γιος τους ήταν ο Κωνσταντίνος Δούκας Καλαμανός γενάρχης της οικογένειας Καλαμανών. Η Αρετή έφερε τον βυζαντινό τίτλο της *Κράλαινας* και της *Πανυσέβαστης*.

## Παραπομπές


Κατηγορία:Βυζαντινοί του 12ου αιώνα
Αρετη
Κατηγορία:Οίκος των Άρπαντ
Πανελλήνιο Πρωτάθλημα Νεανίδων Καλαθοσφαίρισης 2008-2009

Το **Πανελλήνιο Πρωτάθλημα Νεανίδων Καλαθοσφαίρισης της περιόδου 2008-09** αποτέλεσε την 23η διοργάνωση από τη δημιουργία του θεσμού. Διοργανώτρια αρχή ήταν η Ελληνική Ομοσπονδία Καλαθοσφαίρισης. Έλαβε χώρα από τις 18 έως τις 22 Αυγούστου 2009 στο Κλειστό Γυμναστήριο του Βόλου. Τον τίτλο του Πρωταθλητή Ελλάδος για την περίοδο αυτό κατέκτησε ο Δ.Α.Σ. Άνω Λιοσίων για έβδομη φορά στην ιστορία του.

## Πρόγραμμα και Αποτελέσματα

## Τελική βαθμολογία

## Συνθέσεις ομάδων
Οι συνθέσεις των ομάδων που συμμετείχαν στο τουρνουά είναι οι ακόλουθες:

**[[Δ.Α.Σ. Άνω Λιοσίων]]** 
* **4** Κατρίνη
* **5** Παυλοπούλου
* **6** Κονταλή
* **7** Τόσι
* **8** Ναυροζίδου
* **9** Γρηγοριάδη
* **10** Βούλγαρη
* **11** Δίελα
* **12** Πατεράκη
* **13** Καρλαύτη
* **14** Όρλοβιτς
* **15** Τσουκαλά
* **16** Κόλλια
* **17** Χριστακοπούλου
* **18** Καλαμπάκου
* **C1:** Κάββουρας
* **C2:** Γιαννουλάκης

**[[Αρκάδι (καλαθοσφαίριση γυναικών)|Αρκάδι]] [[Αρχείο:Silver medal icon blank.svg|15px]]**
* **4** Ανυφαντάκη Μ.
* **5** Θεοδωρομανωλάκη
* **6** Ζαχαράκη
* **7** Δαμανάκη
* **8** Δάμο-Σαλιάι
* **9** Τσιρίτα
* **10** Ψυχουντάκη
* **11** Ορφανουδάκη
* **12** Σαρτζετάκη
* **13** Ζαχαράκη Ευ.
* **14** Ανυφαντάκη Ευ.
* **15** Βαβουράκη
* **C:** Πλευράκης

**[[Πανιώνιος (καλαθοσφαίριση γυναικών)|Πανιώνιος]] [[Αρχείο:Bronze medal icon blank.svg|15px]]**
* **4** Βελέντζα
* **5** Λόξα
* **6** Δανούση
* **7** Τσιαδή
* **8** Ντάνξι
* **9** Νινιού-Πέππα
* **10** Χρυσοχόου
* **11** Λιγνού
* **12** Καρανάσιου
* **13** Πεσκαντζίου
* **14** Τσάρα
* **15** Σπανού
* **16** Κατσέα-Σαράντου
* **17** Μαλλή
* **18** Ρίζου
* **19** Γρηγορίου
* **C:** Παυλοπούλου

**[[Γ.Ε. Άμιλλα 2000 Τρίπολης|Άμιλλα Τριπόλεως]]**
* **4** Μυτζήθρα
* **5** Γκριτζά Μ.
* **6** Τσουκαλά
* **7** Γκοβερίνου
* **8** Γκριτζά Ε.
* **9** Βλάμη
* **10** Κυριακοπούλου
* **11** Σκαρλή
* **12** Κυριακοπούλου
* **13** Σπυροπούλου 
* **14** Χρονοπούλου 
* **15** Μάζη 
* **C1:** Χρονόπουλος
* **C2:** Τσουκαλάς

**[[Α.Ο.Κ. Βέροιας|Βέροια]]**
* **4** Χαιριστανίδου
* **5** Χρονοπούλου
* **6** Μπέκα
* **7** Σαρηγιαννίδου
* **8** Κελεπούρη
* **9** Σιουκιουρόγλου
* **10** Ξανθοπούλου
* **11** Ασλάνογλου
* **12** Μπάρμπα
* **13** Ιωαννίδου
* **14** Παπαδοπούλου
* **15** Γεωργιάδου
* **16** Κοσμά
* **17** Αμοιρίδου
* **C:** Δαβόρας

**[[Γ.Σ. Μέγας Αλέξανδρος Θεσσαλονίκης|Μέγας Αλέξανδρος]]**
* **4** Ασπρίδου
* **6** Ζηβώνη
* **7** Αναγνώστου
* **8** Σουλτάνη
* **9** Τσακιρίδου
* **10** Μπατσιούδη
* **11** Καλπάκη
* **12** Μακρή
* **13** Βλάχου
* **14** Διβόλη
* **15** Κουφογιάννη
* **C:** Χατζηζωγίδου


## Διακρίσεις
Κατόπιν ψηφοφορίας απονεμήθηκαν οι ακόλουθες διακρίσεις:

* M.V.P.: Ειρήνη Δάμο-Σαλιάι (Αρκάδι)
* Κορυφαία σκόρερ: Νίκη Τσακιρίδου (Μέγας Αλέξανδρος)
* Καλύτερη πεντάδα
*# Άρτεμις Σπανού (Πανιώνιος) 
*# Ειρήνη Δάμο-Σαλιάι (Αρκάδι) 
*# Νίκη Τσακιρίδου (Μέγας Αλέξανδρος) 
*# Ιωάννα Δίελα (Άνω Λιόσια)  
*# Αντιγόνη Χαιριστανίδου (Βέροια)

## Παραπομπές





2008 2009
Πανελληνιο Νεανιδων
Κατηγορία:Αθλητισμός στη Μαγνησία
Τάνγκα (νόμισμα)

Το **Τάνγκα** ήταν νόμιμο νόμισμα σε Τατζικιστάν μεταξύ της 10ης Μαΐου 1995 και της 29ης Οκτωβρίου 2000, και ήταν άξιζε ένα εκατοστό του Τατζικιστανικού ρουβλιού. Δεν εκδόθηκαν ποτέ κέρματα ή χαρτονομίσματα εκφρασμένα σε Τάνγκα.

Τον Ιανουάριο του 1997, η συναλλαγματική ισοτιμία ήταν 350 ρούβλια Τατζικιστάν ανά δολάριο ΗΠΑ, με αποτέλεσμα 1 τάνγκα να αντιστοιχεί σε 0.003 αμερικάνικα σεντς.

## Παραπομπές


Κατηγορία:Οικονομία του Τατζικιστάν
Κατηγορία:Ιστορία του Τατζικιστάν
Κατηγορία:Ιστορικά νομίσματα